Conform [Legii nr. 361/2022](https://legislatie.just.ro/Public/DetaliiDocument/262872) privind protecţia avertizorilor în interes public, avertizorul în interes public este o persoană fizică, care efectuează o raportare sau divulgă public informaţii referitoare la încălcări ale legii, obţinute în context profesional.

Pentru raportarea încălcărilor legii, avertizorii în interes public pot alege **canale interne**și**canale externe**, cu condiția utilizării mai întâi a celor interne, conform [Directivei (UE) 2019/1937](https://eur-lex.europa.eu/legal-content/RO/TXT/PDF/?uri=CELEX:32019L1937) a Parlamentului European și a Consiliului privind protecția persoanelor care raportează încălcări ale dreptului Uniunii.

**Canale externe**

**Agenția Națională de Integritate (A.N.I.)** <https://avertizori.integritate.eu/?_gl=1%2Acsvvhv%2A_ga%2AMTAxODAzNDM0OC4xNzI4ODkwNzI1%2A_ga_4GQ9YTR59X%2AMTcyODg5MDcyNC4xLjAuMTcyODg5MDcyNC4wLjAuMA>..

**Canale interne**

Persoanele care efectuează raportări privind încălcări ale legii, care s-au produs sau care sunt susceptibile să se producă în cadrul Direcției Poliția Locală Călărași, au posibilitatea să utilizeze canalele interne de raportare existente, respectiv:

* **în scris, pe suport hârtie**. Raportarea în scris se va depune în cutia special creată pentru depunerea raportărilor avertizorilor în interes public. Cutia este încuiată permanent și se află la sediul instituției;
* **în format electronic**, pe adresa de e-mail avertizor@dplc.primariacalarasi.ro, la care are acces numai persoana desemnată;
* **prin comunicare telefonică**, la numarul de telefon 0722508223, printr-o transcriere completă și exactă a conversației de către persoana desemnată;
* **prin întâlnire față în față cu persoana desemnată**, la cererea avertizorului în interes public.

Indiferent de forma aleasă de a transmite o raportare, este obligatoriu să fie urmată structura formularului - formular raportare avertizor în interes public.

Raportarea de informații privind încălcări ale legii, cunoscând că acestea sunt nereale, constituie contravenție și se sancționează cu amendă de la 2.500 lei la 30.000 lei, dacă fapta nu a fost săvârșită în astfel de condiții încât să fie considerată, potrivit legii, infracțiune (Legea 361/2022 privind protecția avertizorilor în interes public, art. 29.)

La nivelul **Direcției Poliția Locală Călărași**, persoana responsabilă pentru implementarea procedurii de sistem **Protecția avertizorilor în interes public**, în temeiul Legii nr. 361/2022 privind protecția avertizorilor în interes public, cu modificările și completările ulterioare, este doamna **State Anne-Marie**, desemnată prin Decizia nr. 43/13.11.2023.